messages: Analüüsi uudist ja koosta sellele lühike, ühe või kahe lausega kokkuvõte. Vasta alati eesti keeles ja ainult kokkuvõttega!
  
  Tekst:
  
  Soome ajakirjanduses on EKREt nimetatud lausa Eesti perussuomalaisteks. Samas märgitakse, et kuigi sisseränne tõusis valimisteemaks, siis tegelikult varjupaigataotlejad Eestisse eriti ei kipu. Seda ütles Soome ringhäälingu üle hommikuprogrammis valimistulemusi kommenteerides ka Soome endine suursaadik Eestis Kirsti Narinen. Hääli said nad peamiselt maapiirkondadest ja sellistest piirkondadest, mis on mahajäänumad, see tähendab ka sõnumit uuele valitsusele, et regionaalpoliitikale tuleb tähelepanu pöörata, ütles Narinen. Tuglase seltsi tegevjuhi Jana Vasama sõnul oli seekordsete valimiste keskne teema pigem eesti keel ja eestikeelne haridus. Reformierakonna võit ei tulnud üllatusena, Kersti Narinen ütles aga, et temale valmistas üllatuse Kaja Kallase suur isiklik häältesaak. Naised ja eriti naised poliitikas ei ole Eestis üldse peavool. Minu meelest ei ole Eestis eriti soolist võrdsust. Võimalik, et see oligi Reformierakonna edu saladus, et eesotsas on noor ja poliitikas siiski juba üsna kogenud naine, kes andis nüüd naistele hääletamise ja mõjutamise võimaluse, ütles Narinen. Saatejuht küsis ka e-valimiste kohta, mida Soomes peetakse üldiselt ebausaldusväärseks. Jana Vasama peab Eesti e-valimisi turvaliseks. Kersti Marinen lisas, et Eestis on siitaalne avalike teenuste süsteem ja e-valimised on vaid üks osa sellest. Kuna aga maksud, sotsiaalteenused ja palju muudki on seotud ID -kaardiga, siis see suurendab süsteemi turvalisust. Saatejuht imestas, et Soomes praegu esil olev keskkonnateema Eestis eriti tähelepanu ei leia. Narinen selgitas, et selle põhjus on põlevkivi ja sellega seotud töökohad Ida-Virumaal, mistõttu püütakse seda keskkonnateemat mitte torkida. Nii Jaana Vasama kui Kersti Narinen ütlesid, et sõltumata sellest, missugused erakonnad valitsuse moodustavad, jätkub ilmselt Eesti senine stabiilne areng. Üritatakse vältida ühiskonna lõhestumist. Ilmselt tuleb pisut muutusi maksupoliitikas, prognoosis narinen. Võib-olla nii-öelda suurte sissetulekuga inimeste, keda Eestis tegelikult ei olegi, nende maksustamine ehk pisut väheneb, aga ka Reformierakond taotleb väga selgelt põhjamaise heaoluühiskonna tunnuseid. Nii et ma ütleksin, et põhjamaisus suures plaanis tugevneb, ütles Soome endine suursaadik Eestis.
messages: user
messages: Soomes kajastasid Eesti valimisi kõik suuremad väljaanded. Peamiselt oli tähelepanu keskmes parempopulistide ehk EKRE tõus, mis on toimunud teisteski Euroopa riikides. Soomelgi on oma kogemus populistide ehk Perussuomalaistega.
messages: assistant